เงินบาทอ่อนค่า เปิดตลาดที่ 33.30 บาทต่อดอลลาร์
เงินบาทเปิดตลาด 33.30 บาทต่อดอลลาร์ อ่อนค่าตามทิศทางตลาดส่วนใหญ่ จับตาผลประชุมเฟดคืนนี้
3 พ.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.30 บาท/ดอลลาร์ อ่อนค่าจากปิดตลาดเย็นวานนี้ที่ระดับ 33.23 บาท/ดอลลาร์ ตามทิศทางตลาดโลกเนื่องจากดอลลาร์แข็งค่าเมื่อเทียบกับสกุลเงินหลัก ยกเว้นค่าเงินเยนโดยตลาดรอดูผลประชุมธนาคารกลางสหรัฐ (เฟด) ที่คาดการณ์ว่าจะพิจารณาปรับลดวงเงิน QE ลง"บาทอ่อนค่าจากเย็นวานนี้ตามทิศทางตลาดโลก โดยตลาดรอดูผลประชุมเฟดกลางดึกคืนนี้" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.20 - 33.40 บาท/ดอลลาร์